آمریکا پرزیدنتی باراک اوباما، ترور تشکیلاتی داعشه قارشی باشلادیلان موصول عملیاتی‌نین "چتین" کئچه‌جگینی، اما نتیجه‌ده باشاریلی اولوناجاغینی سؤیله‌دی.
اوباما، آغ ائوده ایتالیا باش ناظیری ماتو رنزی ایله گؤروشمه‌سین‌دن سونرا تشکیل ائدیلن اورتاق مطبوعات کونفرانسیندا، موصول عملیاتیندا شهرین داعشدن آلینماسین‌دان سونرا نه اولاجاغینا دایر سوالا جواب، ترور تشکیلاتی‌نین شهرده خالقا تضییق ائتدیغیمی، الکتریک و سو کیمی تمل احتیاج‌لارین آرتدیغینی ایفاده ائتدی.
خالقین ائولرین‌دن قاچدیغینی یازان اوباما،
"جیدی سایدا اینسان یئرلرین‌دن اولا‌جاق. بوتون بون‌لار، بیرلشمیش میللت‌لر تشکیلاتی‌نین و بؤیوک کؤمک قورولوشلارییلا بیرگه کوالیسیونون پلانلاشدیرما پروسسی‌نین بیر حیسه‌سی و بیز اولا بیله‌جک بیر اینسانی بحرانا قارشی، نظامی پلان‌لار قدر گئنیش پلان‌لاریمیزی و آلت یاپیمیزی یاراتدیق." دئیه دانیشدی.
پلان‌لارین آیرینتیلاری حاقیندا بیلگی وئرمه‌ین اوباما،
"چوخ چوخ اینسان قاچماق مجبوریتینده قالسا، شوبهه‌سیز کی، اورک پارچالاییجی بعضی حادثه‌لر ده یاشانا‌جاق." ایفاده‌سینی ایستیفاده ائتدی.
بو قونولارین آمریکان مئدیاسیندا کیفایت قدر یئر آلمادیغینی وورغولایان باراک اوباما،
"داعشدن قاچان سیرادان خالقا کؤمک ائتمه‌ده باشاریلی اولامازساق موصول قورتاریلدیقدان سونرا تشکیلاتین گئری دؤنمه‌سی و کین بسلمه‌سینه قارشی ضعیف موقعیتده قالیریق." دئیه بیلدیرمیش‌دیر.
"موصول عملیاتی چتین بیر ساواش اولا‌جاق" دئین اوباما، نتیجه‌ده باشاری قازانیلاجاغینا ایناندیغینی سؤیله‌دی.
ایتالیا باش ناظیری رنزی ده اؤلکه‌سی‌نین موصول و داعش ایله موباریزه‌ده آمریکا ایله عینی فیکیرلری پایلاشدیغینی قید ائتدی.
ایتالیان عسگرلری‌نین موصول سدی‌نین قورونماسینا یؤنلیک عملیاتا دستک وئردیگینی خاطیرلا‌دان رنزی، سددین ساغلام قالماسی‌نین حیاتی اهمیت داشیدیغینا دقت چکدی.
موصولون ترور تشکیلاتی داعشدن تمیزلنمه‌سی اوچون، عراق اوردو بیرلیک‌لری، پئشمرگه گوجلری و بؤیوک اکثریتینی بعشیقه کمپیندکی تورک عسگرلری‌نین اؤیرتدیگی نینوا موجاهیدلری، بازار ارته‌سی گونو عملیات باشلاتمیشدی.
